भारतीय बैडमिंटन खिलाड़ी साइना नेहवाल ने पोर्नपावी चोचुवोंग को हरा मलेशिया मास्टर्स का खिताब जीता
Sanjay Srivastava 22 Jan 2017 2:33 PM GMT
सिबु (मलेशिया) (आईएएनएस)| भारत की अग्रणी महिला बैडमिंटन खिलाड़ी सायना नेहवाल ने इस साल अपने पहले खिताब पर कब्जा जमाया है। सायना ने रविवार को मलेशिया मास्टर्स गोल्डन ग्रां प्री टूर्नामेंट के खिताबी मुकाबले में जीत हासिल की।
टूर्नामेंट की शीर्ष वरीया प्राप्त सायना ने महिला एकल वर्ग के फाइनल मुकाबले में थाईलैंड की पोर्नपावी चोचुवोंग को 22-20, 22-20 सीधे सेटों से मात देकर खिताबी जीत हासिल की। विश्व की 10वीं वरीयता प्राप्त सायना और 67वीं वरीयता प्राप्त पोर्नपावी का पहली बार आमना-सामना हुआ है, जिसमें भारतीय खिलाड़ी ने जीत हासिल की।
इससे पहले, सायना ने टूर्नामेंट के दूसरे सेमीफाइनल में हांगकांग की यिप पुई यिन को 21-13, 21-10 से मात देकर फाइनल में प्रवेश किया, वहीं पोर्नपावी ने पहले सेमीफाइनल मैच में चेयुंग गान यी को 21-19, 20-22, 21-18 से मात देकर फाइनल में जगह बनाई थी।
awa_Deva zho_Hant awa_Deva awa_Deva awa_Deva